ข

ชื่อผลงาน

รายงานการพัฒนาผลสัมฤทธิ์ทางการเรียนโดยใช้แบบฝึกเสริมทักษะ
                                          คณิตศาสตร์ (ค21101) เรื่อง เลขยกกำลัง ชั้นมัธยมศึกษาปีที่ 1  
ผู้ศึกษา


นางสาวพนิดา  อินณรงค์
                                         โรงเรียนนบพิตำวิทยา



สังกัดสำนักงานเขตพื้นที่การศึกษามัธยมศึกษา เขต 12  
ปีการศึกษา

2557
บทคัดย่อ

การศึกษาค้นคว้าครั้งนี้มีวัตถุประสงค์เพื่อ  1)  สร้างแบบฝึกทักษะคณิตศาสตร์ (ค21101) เรื่องเลขยกกำลัง ชั้นมัธยมศึกษาปีที่ 1 ให้มีประสิทธิภาพตามเกณฑ์มาตรฐาน 80/80   2) เปรียบเทียบผลสัมฤทธิ์ทางการเรียนของนักเรียนก่อนเรียนและหลังเรียนหลังการใช้แบบฝึกทักษะคณิตศาสตร์ (ค21101) เรื่องเลขยกกำลัง ชั้นมัธยมศึกษาปีที่ 1 3) ศึกษาความพึงพอใจของนักเรียนหลังการเรียนโดยใช้แบบฝึกทักษะคณิตศาสตร์ (ค21101) เรื่องเลขยกกำลัง ชั้นมัธยมศึกษาปีที่ 1
กลุ่มตัวอย่างที่ใช้ในการศึกษาในครั้งนี้ เป็นนักเรียนชั้นมัธยมศึกษาปีที่ 1  ภาคเรียนที่ 2   ปีการศึกษา 2557 โรงเรียนนบพิตำวิทยา สำนักงานเขตพื้นที่การศึกษามัธยมศึกษาเขต 12 จำนวน 42  คน  ซึ่งได้มาโดยการจับสลาก  เครื่องมือในการศึกษาครั้งนี้ ประกอบด้วย  คู่มือการจัดการเรียนรู้  แบบฝึกทักษะคณิตศาสตร์ (ค21101) เรื่องเลขยกกำลัง ชั้นมัธยมศึกษาปีที่ 1 แบบทดสอบวัดผลสัมฤทธิ์ทางการเรียน   และแบบสอบถามวัดความพึงพอใจ สถิติที่ใช้ในการวิเคราะห์ข้อมูล ได้แก่  ค่าร้อยละ   ค่าเฉลี่ย  ส่วนเบี่ยงเบนมาตรฐาน และการทดสอบค่าที (t – test ) 
ผลการทดลองปรากฏว่า
1. แบบฝึกทักษะคณิตศาสตร์ (ค21101) เรื่องเลขยกกำลัง ชั้นมัธยมศึกษาปีที่ 1 มีประสิทธิภาพสูงกว่าเกณฑ์ที่กำหนดโดยมีประสิทธิภาพเท่ากับ 83.85/82.70  



2. ผลสัมฤทธิ์ทางการเรียนหลังการใช้แบบฝึกทักษะคณิตศาสตร์ (ค21101) เรื่องเลขยกกำลัง ชั้นมัธยมศึกษาปีที่ 1สูงกว่าก่อนเรียน อย่างมีนัยสำคัญทางสถิติที่ระดับ .01



3. ความพึงพอใจของนักเรียนหลังจากเรียนแบบฝึกทักษะคณิตศาสตร์ (ค21101) เรื่องเลขยกกำลัง ชั้นมัธยมศึกษาปีที่ 1 อยู่ในระดับมากที่สุด มีค่าเฉลี่ย 4.53
